पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में फैल रहे कोरोना वायरस के संक्रमण को रोकने के लिए शुक्रवार को चिकित्सा विभाग व नगर परिषद के अधिकारियों ने पीएमओ डा.नमोनारायण मीणा की अध्यक्षता में बैठक आयोजित कर नगरपरिषद क्षेत्र में घर-घर सर्वे कराने की कार्य योजना तैयार की। प्रमुख चिकित्सा अधिकारी डाॅ. नमोनारायण मीणा ने कहा कि गांवों में जिस तरह डोर-टू-डोर सर्वे कर खांसी, जुखाम, बुखार के लक्षण वाले मरीजों को मेडिसन किट भी उपलब्ध कराई जा रही है उसी तरह नगरपरिषद क्षेत्र में भी डोर-टू डोर सर्वे कराने की आवश्यकता है। इस कार्य के लिए नगरपरिषद का सहयोग आवश्यक है।
इसके साथ इस कार्य की सफलता के लिए आशा सहयोगिनी और आंगनवाड़ी कार्यकर्ताओं के साथ-साथ चिकित्सा विभाग के कर्मचारी भी काम करेंगे। इस कार्य के लिए 200 टीमों का गठन किया गया है।डा. मीना ने बताया कि इन दिनों कोरोना संक्रमित मरीजों की संख्या में लगातार वृद्धि हो रही है और लगभग आधा दर्जन लोगों की मौत भी हो रही है जिनमें कोरोना के लक्षण पाए गए हैं। ऐसे लोगों का पूरी प्रोटोकॉल के साथ अंतिम संस्कार करवाने के लिए नगर परिषद की शव परिवहन को बुलाना पड़ता है। बार-बार बुलाने पर समय भी ज्यादा लगता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn